### Resume

Der bliver hvert år udarbejdet en årsberetning over magtanvendelser på Seniorområdet, som forelægges Seniorudvalget og Byrådet. Dermed får det politiske niveau mulighed for at følge udviklingen i anvendelsen af magtanvendelser med henblik på at vurdere behovet for opfølgning på området. Med denne sag forelægges udvalget årsberetning om anvendt magt og andre indgreb i selvbestemmelsesretten på [adresse] driftsområde i 2021.

### Sagsfremstilling

Den årlige beretning for magtanvendelse 2021 indeholder lovgrundlag for området, oversigt for magtsager, tolkning og kommentarer til udviklingen i magtanvendelse, evaluering af indsats for 2020 og kvalitetsmål for 2021.

Betingelserne for at anvende magt eller andre indgreb i en borgers selvbestemmelsesret er beskrevet i servicelovens §§ 123-129a. Her fremgår, at man kan iværksætte bestemte foranstaltninger over for borgere mod deres vilje, når visse betingelser er opfyldt.

Kommunen skal følge udviklingen i anvendelsen af magt og andre indgreb i selvbestemmelsesretten med henblik på at vurdere behovet for opfølgning og forelægge en årlig beretning for byrådet iht. § 17 i bekendtgørelsen om magtanvendelse. I Vejle Kommune behandles indberetninger om anvendt magt af Kompetencecenter Velfærd.

Som det fremgår af årsberetningen, er antallet af fastholdelser faldet fra 2020 til 2021. Samlet i 2020 har der været 17 indberetninger, hvor der i 2021 var 9 indberetninger. En af årsagerne til det meget lave antal fastholdelser kan være, at man har arbejdet systematisk på at oprette månedlige bilagsskemaer til registring af magtanvendelser for borgere, hvor man ved, at der kan blive behov for det. Desuden er der i driften et behov for kontinuerligt at sikre den nødvendige viden og opmærksomhed på forebyggelse og korrekt indberetning af magtanvendelser.

Kompetencecenter Velfærd planlægger en runde til centre og distrikter for at sikre den kontinuerlige kompetenceudvikling på dette område.

### Sagens videre forløb

Sagen sendes til orientering i Byrådet.

### Deltager i behandlingen

Faglig konsulent Tommy Olesen fra Kompetencecenter Velfærd fremlægger sagen.

### Historik

Velfærdsdirektøren indstiller, 31. maj 2022, pkt. 52:

at orienteringen tages til efterretning.

Beslutning fra Seniorudvalget, 31. maj 2022, pkt. 52:

Tages til efterretning.

### Beslutning

Orienteringen blev taget til efterretning.

Fraværende:

Victor Andersen, i stedet mødet Tage Olsen

Flemming Madsen.